Anteriormente en Cross…
Quedan dous obxectivos na lista de Luz Porras.
Nat Gancarz e Lance Durand.
Coas probas que tes neste disco, podo destruír a Lance Durand.
Dixeches que ninguén é máis importante cá misión.
Que foi? Estás ben? Pasa algo?
Estou perfectamente, xefe.
Segues con esa merda?
Non es o meu xefe ou que?
Onde está túa irmá?
Toledo… Ohio?
Falei con LaDonna.
Estaba nesta cadeira cando me dixeches que morrera.
John.
John!
Lembras a última vez que Gabriela Porras rexeitou os cartos?
Graveino.
Necesitamos esa gravación.
Conseguíchela?
Conseguina, si.
Donnie, fuches un bo amigo.
Luz non pode escoitar isto.
E Donnie?
Foi Cross.
Disque o sistema só funciona se todos seguimos as mesmas regras.
E acaso funciona?
Tiña nove anos cando descubrín que matabamos a metade das galiñas.
GRANXA DOS DURAND
Aliméntalas, críalas e mátalas.
Pero non para comelas.
Non me tiña sentido.
Sabía o que era a fame
e vira esas imaxes dos nenos cos estómagos inchados.
E meu pai…
Meu pai dixo que matabamos as galiñas para manter o prezo das aves
e seguir co negocio sen arruinarnos.
E nese mesmo intre, díxenlle:
"Vou marcar a diferenza. Acabarei coa fame no mundo."
E el…
Miroume e riu diante de min.
Dixo que era parvo.
Díxome: "Madura.
Madura, aparvado."
Esa noite fun para a cama chorando.
Máis tarde, miña nai foi ó cuarto e murmuroume á orella:
"Non lle fagas caso. Cre en ti mesmo. Cre no teu destino.
Tanto ten o que digan de ti.
Non te vai parar nada no mundo."
Mañá lanzamos a Semente da Prosperidade e cumprirei o meu destino.
Cres no destino, Nat?
Creo que por iso estou aquí.
SEMENTE DA PROSPERIDADE
Iso déixao atrás.
Veña, movédevos.
Engade outra fila de cadeiras.
Espere, díxome que viron a Luz onte á noite.
E enviei 40 axentes a Lansing. Era unha falsa alarma.
Tiñan teléfono, vehículo e localización.
Nada deu froito?
Desfaríase do móbil.
Desfíxose do vehículo. Atopárono en Virxinia. Queimado.
Non ten nin idea de onde está.
Sei cara a onde vai, se non é que chegou xa aquí.
- Temos que cancelar isto. - Vai vir o gobernador.
Dous senadores, o vicepresidente e…
Prefire poñelos en perigo que cancelar a palla mental de Lance?
Cancéleo pola seguridade do seu xefe…
Leva toda a vida agardando este momento.
- Está disposto a correr o risco. - E vostede?
Luz vai en orde. É a seguinte.
O meu traballo é correr perigo.
Seralle difícil protexer a Lance se a mata.
Quieto. Aquí non ha morrer ninguén.
- Só queremos… - Non vai cambiar de idea.
Vaise celebrar e garantirán a seguridade.
Estes días priorizamos a seguridade, non o arresto.
O equipo completo na cea, na entrega do premio
e na sementeira.
E baixo ningún concepto haberá outro puto desastre coma o da voda.
Chámanlle o Premio Iowa sen máis? Chámase así en serio?
Chámase así, si. A Herbert Hoover valeulle ben.
O pilaf tamén? Ata o arroz.
O arroz, o viño e mesmo os cubertos.
Todo o que meterán esta noite na boca vén do gran estado de Iowa.
Un brinde polo gran estado de Iowa. Saúde para todos!
Sabes se leva pemento?
Non leva. Avisáronnos da súa alerxia
a asegurámonos ben de non usalo.
Tranquilo. Estou ben.
Desculpen.
Perdoe. Tráiolle algo? Podo axudarlle?
Estou ben.
Non é a primeira vez.
Non pensarás que…
Sería un descoido. Punto.
Que centro médico queda máis preto?
MELLOR GALIÑA DO CONCURSO
Está mal que ata me dean ganas de partirlle a cara de cativo?
Non.
Ei, traio novas.
Nat vai a urxencias protexida polo FBI.
É a seguinte na lista de Luz, non me parece unha coincidencia.
E o irmán de Griffith espertou.
Di que había unha gravación.
Donnie Hayes foi por ela, o irmán deulle outra
e quedou coa real.
Unha gravación de que?
Iowa de merda. De Lance e os amiguiños planeando matar a Gabriela.
Non terá peso nun xuízo, pero se eu fose Luz…
- E quen ten a gravación? - Nós.
E hai unha sorpresa.
Clare, prometíchesnos que convencerías a túa irmá.
Gabriela é cabezona. Sempre o foi.
Di que non deixaría de facer o correcto nin por millóns.
A tía vendeu a nai de Luz?
Nat Gancarz?
Que pasa?
Un coche alugado coa tarxeta de Clare Porras
a menos dun quilómetro do local do premio.
E viron a unha muller parecida a Luz Porras
no 7-Eleven a menos de tres bloques de aquí.
Desculpade. Perdón.
- Se pasou algo, quero sabelo. - Métase no coche agora mesmo.
Non podemos levalo á cidade.
Cancelemos o banquete e levémolo a onde o poidamos controlar.
Levarémolo de volta á granxa. Todo vai ben.
Rodriguez, dille ó seu chofer que non pare para nada
ata volver á granxa co axente Murray.
- Díxenche que viría. - Non está confirmado.
Se Cross tivese razón e Luz segue a súa orde,
mataría antes a Nat.
Kayla ten razón.
O momento e o escenario de cada morte foron concretos, simbólicos.
Non vai estragar agora a orde
nin matar a Durand nun hotel calquera de Iowa.
Tódolos asasinatos saíron en primeira plana.
Non cres que se mata a Lance abriría portadas
nas novas de todo o mundo?
Sen riscos.
Sigue o teu instinto. Eu coordino a busca na vila.
Nat Gancarz, perdoe a espera, pero xa lle toca.
GABRIELA PORRAS, URXENCIAS CURADORA, MESTRA
E PROTECTORA DOS POBRES, MALTRATADOS E ESQUECIDOS
Onde vai Durand?
A xefa de seguridade escribiume hai uns minutos.
Di que Durand volve ó hotel.
Escribiuche? Nat Gancarz?
Non, chama o axente do hospital.
Onde está Nat Gancarz?
Non abonda sabelo. Que a vexa en persoa.
Quero confirmación visual.
Nat non está.
Chama xa o chófer de Lance.
Que pasa?
Díxome que o trouxera aquí.
Que? Quen?
Contéstame, Steven.
Ei! Que fas?
Ola, Lance.
Non…
- Equipo Delta, rastrexen a casa. - Todo.
- Recibido. - Comproben o perímetro.
Esta morte é a culminación de todo o que leva traballado.
Quererá xustiza poética.
O fogar dunha moza valente que se chama Xóchitl.
Unha maquinaria depravada deseñada para enriquecer a Durand e ós amiguiños.
O momento e o escenario de cada morte foron concretos, simbólicos.
Coa Semente da Prosperidade acabaremos coa fame no mundo.
Que o reguen en sangue, igual cá súa Semente da Prosperidade.
E vostede debería deixarme vía libre.
Que cavilas, Sugar?
Sei a onde o levou.
Mira, Luz, sei que me odias, si?
Pero vas tomar medidas contra algo que cres que coñeces.
Pero nós… Nin sequera… Nunca falamos.
Si? Talvez poidamos… Sentar e falar un segundiño.
Axuda! Socorro!
Estamos ti e mais eu sós, La Corona.
Métete.
Que?
Métete no buraco e saúda a túa amiga.
Perdoa.
Que che dean!
Estás tola se pensas que vou facelo ó teu xeito!
O meu xeito sería meterte no buraco extremidade a extremidade. Vivo.
Ti e mais eu somos iguais.
Dous guerreiros nunha misión, dispostos a facer o que sexa.
Eu non mato inocentes.
Si tal, Luz.
Mira, nunca quixen mancar a ninguén.
Pero ás veces deben perecer persoas
en prol de novas cimas para a humanidade.
As pirámides, a canle de Panamá, o transbordador espacial.
Todo grande avance humano
construíuse sobre unha morea de cadáveres.
Non che importará sumar outro.
Merda.
Socorro! Axuda!
Luz, non!
Quietos. Marchen.
Non podemos marchar e sábeo.
- Sabe o que é, Alex. - Sei, si.
Quere vinganza? Déixeo vivir.
Así verá como destrúen todo o que ama.
Prométolle que o conseguirei.
Luz!
Luz.
Anícate!
Luz!
Sugar, vai afogar!
Merda!
Agárrese, agárrese!
Veña.
Vamos!
Axuda! Tirade!
2 DÍAS DESPOIS
Menos de tres días despois de sobrevivir un brutal ataque,
Lance Durand realizou a sementeira cerimonial da Prosperidade
e inaugurou oficialmente a Fonte de Alimentos Mundial.
Non tardará en chegar o día en que esta semente
alimente literamente o planeta. Hoxe iniciamos a fin da fame no mundo.
Hoxe construímos un mañá mellor
sobre os ombros dos nosos predecesores.
É unha beizón celebralo hoxe,
mais non perdemos de vista o futuro e as ledicias que nos depara.
A xente terá o que máis se lles debe no mundo:
a capacidade de alimentarse…
Iniciamos o embarque para San Francisco.
É só o comezo.
Nin a vin, nin falei con ela
nin sei onde está.
Mentes, só nos contas trolas, non sabes contar a verdade.
Non se derruba.
Non se derruba aínda.
Alguén quere probar? Non me quedan ases na manga.
NÚMERO DESCOÑECIDO
É o número de prepagamento de Luz?
É. Quererá falar con Clare.
Daquela por que non a chantaxeamos coa súa tía?
E convertemos o teléfono noutro punto morto.
Podemos xogar outra carta contra a tía.
Dirémoslle que sabemos que conspirou con Lance para asasinar a súa irmá.
Talvez tamén matou a Donnie Hayes.
Podemos xogar esa carta, pero non con Clare.
Teño unha idea.
Enviámoslle unha mensaxe a Luz e soltamos a tía.
Déixame o móbil.
Luz, non colgues.
Vouche reproducir a proba
de que a túa tía axudou a matar a túa nai.
Gabriela é cabezona. Sempre o foi.
Di que non deixaría de facer o correcto nin por millóns.
Daquela temos que eliminala e tes que axudarnos.
Aínda queres os 50 000 dólares?
Quero. Eu… facilitarei as cousas.
E quen pensas que foi a última persoa en ver a Donnie con vida?
Pare! Espere! Teño que baixar.
Teño que baixar do bus!
Os EUA e Canadá comparten a fronteira internacional máis longa…
FRONTEIRA EUA/CANADÁ
…con 8893 quilómetros.
Os dous países tamén colaboran dende hai moito tempo na defensa
e seguridade nacional,
e manteñen un forte compromiso sobre os recursos naturais compartidos.
Agás por unhas cantas semanas en xuño de 1866,
cando 1200 soldados fenianos irlandoamericanos
cruzaron o río Niágara para atacar a Milicia Canadense.
Tía, chegaches.
Neniña, que fas aquí? Xa debías estar en México.
Non podía marchar sen entregarche isto.
Gabriela é cabezona. Sempre o foi.
Di que non deixaría de facer o correcto nin por millóns.
Mija, eu…
Daquela temos que eliminala e tes que axudarnos.
Aínda queres os 50 000 dólares?
Quero. Eu… facilitarei as cousas.
Tes que saber que non fun eu…
Como se o foses.
Foi doado?
Levala ó matadoiro?
Ían eliminala dun xeito ou doutro.
Vendiches a miña nai por 50 000 dólares. Como carallo dormes polas noites?
Non durmo.
Pasei o resto da miña vida intentando compensárvolo.
Criándote, queréndote,
axudándoche a facelos pagar.
Convertíchesme nunha arma.
Nunha guerreira.
Para que? Para acabar cos teus cómplices?
- Para vingar a túa nai… - O carallo!
Pasei máis da metade da vida a converterme no monstro que ti precisabas.
Desfíxenme de todo o brando que tiña dentro.
Da ledicia e ata do puto cansazo.
Abandonei a conciencia e a alma
para unha misión que nin era real!
Era real! Mataron a túa nai!
Matei inocentes.
- Matei a Lincoln. - Tiñas que facelo.
Lance Durand debía pagar.
Debían pagar todos!
Luz…
ti e mais eu somos a única familia que nos queda.
Non.
Acabaches coa miña familia ó asasinar a Donnie.
Móvanse!
Xa está. Rematou.
Quérote.
Corre, mija.
Luz.
Luz. Agarde. Por favor, Luz! Agarde!
Por favor.
Veña, Luz, falemos. Non ten que rematar así.
Non pode rematar doutro xeito.
Xa non.
- Non, Luz. - Non esqueza a súa promesa, Alex.
Faga que o pague.
Luz, non! Non!
Non!
Déchesme a vida.
Cúbrote de flores.
Atéigote de amor.
Luz!
UNHA SEMANA DESPOIS
A nova directora adxunta!
Non o esperabas, eh!
En serio, parabéns por conseguir o crédito que mereces.
Grazas.
Quería dicircho en persoa,
pensei que non botariamos tanto sen…
- Eu tampouco. As cousas foron… - De tolos.
Si.
E Roy? Ascéndeno ou bótano?
Ascéndeno. A subdirector.
En serio?
Vainos axudar a arrestar a Lance?
- Non che sei dicir. - Tanto ten.
O USB de Luz ten probas dabondo para que sexa irrefutable.
É a fin de Lance.
Cando xoga ó Jenga non pode quitar calquera bloque.
Quero que o vexa dese xeito.
Agora mesmo ten un bloque diante.
Un bloque terrible, e quere quitalo. Coma todos nós.
Pero eu vexo unha torre que sostén cousas moi importantes.
Coma o produto que volverá lanzar os EUA á estratosfera dos heroes.
Imos quedar de liberadores igual que na segunda guerra mundial.
A non ser que quitemos o bloque que o sostén,
a cara do produto, e lle botemos enriba o tufo dun escándalo.
Porque se o mundo cre que esta semente milagreira
non é máis ca outra desas…
carralladas capitalistas e avarentas dos EUA,
a puta torre enteira virá abaixo.
Entende?
Verá, na miña casa, ó quitar o bloque e caer a torre, vólvese comezar.
Xa, pero isto non lle é o Jenga, non?
Usaba a súa metáfora.
Moi ben.
Non digo que nunca quitemos o bloque.
De feito, podemos ir facendo algo.
Por exemplo, se ten probas de irregularidades laborais…
Temos probas da implicación de Lance Durand na trata de persoas,
escravismo, asasinato, explotación de menores
e o que carallo agoche nese milleiral.
Non imos tocar a Durand.
Sei que non quere oílo,
pero gústame ir de cara e iso é un feito.
Porén, faremos que Crestbrook Industries limpe a merda decontado.
Déanos as probas e poñerémonos a traballar.
É que non as trouxen.
Non ía traer o USB?
Iso me dixeron.
Moi ben. Por que non vai por el?
Canto antes mellor, non? Roy, acompáñeo.
Así non terá que volver.
Claro, director Hemmet.
O que non mencionou Hemmet é que o Departamento de Estado
aliouse con catro países de África Occidental
para lanzar a Semente da Prosperidade.
Un deles é Burkina Faso…
Xa, fantástico. Teño que facer unha paradiña. O baño?
Claro, xusto aí tes o mexadoiro.
Ben.
Sei como vai, Alex.
Medras crendo certas cousas.
Coma os dez mandamentos, sabes?
Logo daste conta de que xogas nun campo no que o bo e o malo
non significan o mesmo que para a xente corrente.
Es grandiño e tes que aprender a madurar,
a vivir nun mundo sen finais felices.
Se alguén pode facelo, ese é Alex Cross, non?
Sóubeno cando vin como lidaches co caso Soneji.
Levaches…
- Moi chulo o Mustang. - Grazas.
Alerta de seguridade. Varón negro, na trintena, traxe verde.
MODO ACELERACIÓN
Saia do coche!
Alex Cross, saia do coche!
- Ola. - Perdoa por molestar.
Lembras a bolsa que che dei hai tempo?
Si, claro. Si.
Se te chaman os federais, non sabes nada de min.
Se chaman Nana Mama e os nenos, di que estou ben.
Alex, eu non te vexo ben. Que vas facer?
Non sei, pero non podo pertencer a un sistema
onde Luz morre intentando facer o correcto
e Lance Durand anda por aí como se tal cousa.
- Que? - Nada, eu…
Sabía que este día ía chegar.
En serio?
Alex, o sistema é malo, pero ti es un home bo.
Era cuestión de tempo que esas verdades chocasen.
Alédame que che teña sentido. Eu non sei nin por onde me sopra o vento.
Mira, podemos parar un segundo e falar dunha hipótese?
- Elle, teño que… - Alex, por favor.
Mira, que pasaría se lles deses o USB?
Volverían agochar as probas.
E Lance seguiría traficando e maltratando menores.
E non podías permitilo.
Non.
Pero podo detelo?
Basicamente son eu contra o mundo.
- Ai, si? - Si.
Ou es ti, Sampson, Malika, o barrio enteiro, eu?
Ti?
Non te animei a teres unha bolsa de fuxida?
Grazas, Elle.
Por todo.
Es a persoa máis forte…
e lista que coñezo.
Quero…
- Alex. - Si?
Máis che vale non morrer…
Así matareite eu cando remate todo.
Intentareino.
MENSAXES PATRULLA VECIÑAL
Quentádeme o sitio, vou a todo dar.
Brock está de camiño.
Que foi, Malika?
Ti dirás. Washington está que arde.
A Patrulla Veciñal está en alerta.
O Hawkmóbil agarda por ti aí atrás.
BMW branco.
Boa vixilancia, EZ.
Grazas.
Sacaron a Metropolitana do caso.
Temos alguén dentro en quen confiar?
Penso descubrilo agora.
- Ola. - Deus, Alex, estás ben?
Estou, a pesar de que Lance Durand ten a todo o FBI en nómina.
Intentei avisarte.
Si?
Claro. Descubrín o de Durand uns tres minutos antes ca ti.
Como de mal está a cousa? Emitiron orde de captura?
Agora vante investigar.
Merda.
Pero se volves agora, podemos arranxalo.
Pero é que nada está ben.
Viches de que é capaz Durand. Víchelo.
Vin, si.
Se algo me ensinou o do especial do Tío Sam
é que algunhas misións van a pique, Alex.
Non é que vaian a pique, é que son un puto kraken.
E como non nades rápido dabondo, arrástrante ó fondo con eles.
Case temos a localización.
Estou do teu lado.
- Marcho. - Non, Alex. Non marches.
Queda comigo.
Falémolo.
Claro.
O de Durand é horrible, pero ás veces…
Falamos de nenos.
Quilómetro e medio.
E os teus nenos que? Es o pai que lles queda.
Non vaias por aí.
Que van facer Damon e Jannie
se sae mal e non volves á casa?
Sabes que quero volver cos meus fillos. Sábelo ben.
Menos dun quilómetro.
Pero se deixo pasalo,
se deixo que manquen e maten os fillos doutros…
Témolo.
Non poderei volver mirarme ó espello.
- Xa. - Temos axentes na rúa.
Seino. Déixame axudarche.
Tocouche unha mala man. Pasa nas mellores familias.
Pero aínda podemos atopar o xeito de arrestar a Lance
e de volveres á casa cos nenos.
Por que non me dis que está disposto a facer Hemmet?
Podes deixar o USB nalgún sitio.
Non tes que ir en persoa.
Hai federais fóra.
Estamos pechados.
Dixen que estamos pechados.
Teñen unha orde?
Só vimos a un restaurante en horario de apertura.
Así que vai apartando.
A propietaria di que está pechado.
Sen orde non se entra.
Así que lisca ti.
Non marchamos a ningures.
Marchades, si.
Podemos facelo polas boas ou ó estilo Sampson.
Que lisquedes, hostia!
- Estás seguro? - Pedido listo, John.
…de investigado a sospeitoso.
Non quero verte caer así.
Alex, segues… Segues aí?
Alex?
Marchou.
Ola, Elle. Son a axente…
Sei quen es.
Non nos presentaron, pero oín tanto de ti que é como se te coñecese.
Vin porque necesito a túa axuda.
Axente Craig, dirixo unha ONG para rapaces da cidade.
A non ser que queira facer unha festa no noso centro,
- non lle vou poder axudar. - Alex aínda te quere.
E agora entrou en crise.
Supuxen que viría pedirche consello
porque confía en ti.
E se ti tamén o queres, convénceo de que se entregue, por favor.
Non sei onde está.
Nin me importa.
Espero que non sigas enfadada con Alex polo de Ramsey.
Ás veces, queremos axudarlle tanto á xente
que tan só… nos deixamos levar.
Alex déixase levar ó axudarlle á xente.
Polo que sei, ti déixaste levar axudándote a ti mesma.
Esa doeume.
É a verdade.
Podes aforrar esas bágoas de crocodilo.
Podo acusarte de cómplice.
E despídete dos permisos da Fundación Somewhere.
Velaí a está.
A axente retorcida que sabía que eras.
Que fas aquí?
- Dixeron que… - Dixeron o que lles mandei dicir.
Con quen pensas que estás a falar?
Coa pendanga máis ruín que coñecín na vida.
Sempre te criches mellor cá min.
Non, sabía que o era.
E vólvesmo demostrar.
Elixes a un home antes có teu propio fillo.
Non teño que darche explicacións.
Tes razón.
Non me debes nada.
Pero poderías facer unha cousa boa polo meu neno.
Onde está?
Ai, rapaciña.
Aínda has pensar que cho diría se o soubese.
Váiseche a perola.
Gabriela Porras demandounos por algo.
Se facemos ruído dabondo, ó mellor creamos xurisprudencia.
Acabamos con estas artimañas antes de que apareza outro Lance.
Xa sei a onde foi.
Deixádeo todo.
Que o Equipo Táctico acuda xa ó despacho do senador Ashford.
Saia coas mans en alto.
Detective Cross, baixe do coche agora mesmo!
Ó chan. As mans na cabeza.
De que vai isto?
Ola, John, son eu.
O teu fuxitivo favorito.
- Sabes algo? - Si, pedín algúns favores.
Dos grandes. Podo coarte no edificio,
pero despois estarás só.
Que non te maten.
Joan a Reboluda pensa que ides tomar algo esta noite.
Alex, para.
Alex, quieto!
Perdoe por entrar así, é urxente.
Abre a porta!
Perségueno a vostede ou a min?
Sei que non aproba o que fixo súa nai.
Nin antes nin agora.
Quere facer o correcto? A pesar dos custos?
Traédeme a chave, xa!
Sabe que si, pero só o conseguiremos se se suma Xustiza.
- Dixo que se encargaría. - Tenos comprados.
Comprou a moitos, pero vostede pode cambialo.
O USB ten probas dos actos de Durand e Crestbrook.
Falo de cousas que non crería,
como nova información sobre os nenos desaparecidos.
Senador, cando era neno, tiñan unha xuíz untada.
Cantos cre que untaron agora?
Cantos?
A súa familia carga cunha débeda, senador. E vostede tamén.
É hora de pagala.
Temos as chaves, apártense!
As putas mans arriba!
Moi ben, sacádeo de aquí.
Deulle algo?
Non, só falamos.
Nova de última hora,
o condecorado detective Alex Cross foi arrestado no Capitolio.
Non foi acusado formalmente,
pero seguiremos a informar a medida que xurdan máis datos.
Grazas a todos por vir.
Sei que todos esperabamos o anuncio do Proxecto de Lei 7049 do Senado…
para financiar a Semente da Prosperidade no mundo.
Porén, vou retirar o meu apoio á lei.
A Semente da Prosperidade desenvolveuse
coa explotación laboral de menores inmigrantes.
Oxalá poder dicir que veño de descubrilo, pero, sinceramente, non.
Coma a maioría de estadounidenses, sei que a miña roupa,
os zapatos e obxectos cotiáns están fabricados por nenos.
A miña comida apáñana e procésana nenos.
Sei todo isto e, aínda así, miro para outro lado.
Cómplice de malas accións que perpetúo.
Pero este non é o problema doutro. É meu.
E non pasa no estranxeiro. Pasa cada día en solo estadounidense.
De feito, temos nesta sala un dos perpetradores máis atroces.
Hai cadáveres enterrados na granxa de Lance Durand.
Os corpos de nenos que morreron en accidentes horribles
mentres traballaban en Crestbrook Industries.
Os corpos de nenos asasinados baixo as ordes de Lance Durand.
Estas acusacións son totalmente falsas. Non penso permitilo.
O Sr. Durand cría que destes menores sen papeis
un podería desfacerse facilmente,
que quedarían esquecidos.
Mais non esquecemos.
Polo que eu sei, pode ser un cemiterio dos nativos.
Xa se identificaron sete dos menores.
Sebastián Juan González…
A onde cre que vai?
Xírese e míreos ou pártolle a cara en directo para todo o país.
Falo en serio, hostia.
…Isabela Flores Jiménez, Camila Margarita Cruz,
Mateo Raúl Hernández,
Ricardo Luis Rivera
e Santiago Cabral García,
que tiña 11 anos cando desapareceu.
Hoxe quero presentar unha nova lei.
Os directivos levan demasiado tempo agochándose tras leis
que os protexen de ser responsables das súas empresas.
Nunca máis.
Os dous partidos apoiamos a presentación da Lei de Responsabilidade Empresarial.
Exixiralles responsabilidades persoais ós directivos
polos crimes que cometan as súas empresas.
Lance Durand responderá polos seus.
E grazas a esta lei, será o primeiro de moitos.
- Senador, de que crimes… - Algo máis.
Quero darlles as grazas ós brillantes axentes do FBI
e ós investigadores da propia Policía Metropolitana de Washington,
especialmente ó detective Alex Cross.
O seu excelente traballo sacou estes crimes á luz.
Cando os soldados viron que o canto de Xóchitl xurdía efecto,
arrastrárona ata o bordo do cráter e empurrárona dentro.
Porén, seguiu a cantar dende o fondon do cráter.
Aterrado, o comandante dos invasores
ordenoulles ós soldados encher o cráter de terra para silenciar a Xóchitl.
Os soldados obedeceron,
pero aínda así, a súa voz resoáballes nas orellas.
Blanca!
Viñeches! Sabía que o farías!
Sigo a pensar que tomei a decisión correcta.
Sei que che doe que gardase o segredo
e síntoo, de verdade.
Nunca quixen que ninguén nin nada mancase os meus neniños, e menos eu.
Eu…
Teño algo para ti.
Pode que traia máis dor aínda, ou outra cousa, non sei.
"Ed Fettes"?
É o nome de teu pai.
Quere coñecerte.
Tranquilo, meu ben. Non pasa nada.
Queres falar diso que vas facer mañá?
É como din nos tribunais, Two-John.
"Res ipsa loquitur."
Que carallo significa?
"A cousa fala por si mesma."
Boas, Cross.
Xa oín o do teu 10-47 ó fuxir en coche dos federais.
O Mustang está ben?
Nin unha rabuñada.
Meu, en serio, empeza unha colecta para o trebello ese.
Debería. Poño eu os primeiros 50.
Tes tempo? Teño unha pista dunha pistola misteriosa.
Mencioneillo a Kayla hai semanas.
Grazas por deixarlle ver a LaDonna á miña Nana.
Para iso estamos.
Jando, xa era hora.
Un minuto máis e a autopsia ían facercha a ti.
DOUNO TODO CADA DÍA
O auditor quere comprobar as horas extra do trimestre.
Enviáchelas?
Daquela por que insisten? Dá igual. Chámote despois.
Mira quen temos aquí. O home do momento.
Cross.
Hai que falar das distincións.
Pensei nunha conferencia de prensa, unha boa medalla.
Queres un despacho?
Se queres o meu posto, cédocho.
Isto que é? Unha cámara oculta?
Non.
Veña, ho.
Sei que agora non estás ben…
Desenterrar ósos de nenos é o que ten.
Alex, por eses nenos facemos o que facemos.
Arrestaches a Durand.
Cambiaches a lei.
Décheslles un final a moitas familias en dó.
Nunca te tiven por un mal gañador.
Algunha xente honesta deu un paso adiante, desta volta só gañei por iso.
Xente honesta que estaba en contra de todo o que fixeron os federais.
Cada lexislador, inspector, policía, xuíz, cómplice
que sabía o que Durand levaba anos facendo e miraron para outro lado.
Xefa, creo que non podo formar parte de algo
onde hai tanta xente mirando para outro lado.
Unha vez díxome que definise o que significaba ser un heroe.
Non creo que sexa isto.
Para min, non.
E talvez leve tempo sen selo.
Subtítulos: Abraham Díaz López
Supervisora creativa: Paula Maneiro